
Opravné uznesenie Okresný súd Poprad v právnej veci žalobcu: EOS KSI Slovensko, s.r.o., so sídlom Prievozská 2, 821 09 Bratislava - mestská časť Ružinov, IČO: 35 724 803, právne zastúpený advokátskou kanceláriou Remedium Legal, s.r.o., so sídlom Prievozská 2, 821 09 Bratislava - mestská časť Ružinov, IČO: 53 255 739, proti žalovanej: A. B., nar. XX.XX.XXXX, trvale bytom C. XXX, XXX XX A., o zaplatenie 2.591,97 Eur s prísl. takto rozhodol: O p r a v u j e záhlavie rozsudku Okresného súdu Poprad sp. zn. 12Csp 74/2022 - 153 zo dňa 19.2.2024 takto: Okresný súd Poprad v právnej veci žalobcu: EOS KSI Slovensko, s.r.o., so sídlom Prievozská 2, 821 09 Bratislava - mestská časť Ružinov, IČO: 35 724 803, právne zastúpený advokátskou kanceláriou Remedium Legal, s.r.o., so sídlom Prievozská 2, 821 09 Bratislava - mestská časť Ružinov, IČO: 53 255 739, proti žalovanej: A. B., nar. XX.XX.XXXX, trvale bytom C. XXX, XXX XX A., o zaplatenie 2.591,97 Eur s prísl. - takto odôvodnenie: Na základe žaloby žalobcu doručenej súdu dňa 14.10.2022 súd rozsudkom zo dňa 19.2.2024 sp. zn. 12Csp/74/2022-153 rozhodol tak, že žalovanú v bode I. zaviazal zaplatiť žalobcovi 1.991,34 eur s príslušenstvom. V bode II. v prevyšujúcej časti žalobu zamietol a v bode III. náhradu trov konania stranám nepriznal. V záhlaví rozsudku súd označil žalobcu ako EOS KSI Slovensko, s.r.o., Pajštúnska 5, Bratislava, IČO:35724803 a jeho právneho zástupcu práv. zast. Remedium Legal s.r.o., advokátska kancelária, so sídlom Prievozská 2, Bratislava, IČO: 53255739. Proti časti rozsudku podal žalobca odvolanie. Po postúpení veci na prejednanie súdu druhej inštancie tento uznesením zo dňa 22.8.2024 vrátil vec súdu I. inštancie na postup podľa § 224 CSP. Podľa bodu 8. odôvodnenia rozhodnutia prvostupňový súd sa v záhlaví svojho rozhodnutia dopustil chyby a zrejmej nesprávnosti pri označení žalobcu a jeho zástupcu v časti ich sídel. Podľa výpisu z Obchodného registra sa sídlo žalobcu od 1.11.2023 nachádza na adrese D. X, XXX XX B. - E. F. G.. Rovnako aj v prípade sídla právneho zástupcu došlo od 10.11.2023 ku zmene a to na adresu Prievozská 2, 821 09 Bratislava - mestská časť Ružinov. Takto uvedené sídla nezodpovedajú obsahu rozhodnutia súdu. Súdu uložil vykonanie opravy a po jej vykonaní opätovné predloženie veci na rozhodnutie odvolaciemu súdu. Podľa § 224 Civilného sporového poriadku (CSP) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku.
S poukazom na vyššie uvedené skutočnosti a citované zákonné ustanovenia mal súd preukázané, že sú splnené zákonné podmienky pre vydanie opravného uznesenia, pretože súd I. inštancie sa pri vyhotovení rozhodnutia dopustil chyby a zrejmej nesprávnosti v označení sídla žalobcu a jeho právneho zástupcu, ktoré v čase vydania rozhodnutia už boli odlišné od sídla, ktoré strana žalobcu uviedla v návrhu na pripustenie zmeny žalobcu. Poučenie: Proti tomuto uzneseniu odvolanie n i e j e prípustné.

